अपने फोन को हैकर्स से बचाने के 5 आसान तरीके
आजकल हमारे स्मार्टफोन को पानी, धूल, मिट्टी से भी ज्यादा खतरा क्रिमिनल हैकर्स से है। ये हैकर्स कई हथकंडे अपनाकर स्मार्टफोन और बाकी स्मार्ट डिवाइसों को हैक करने की साजिश रचते रहते हैं। तो इनसे कैसे बचना है, आज यही जानते हैं। 1. एप्स की5 easy ways to protect your phone from hackers
आजकल हमारे स्मार्टफोन को पानी, धूल, मिट्टी से भी ज्यादा खतरा क्रिमिनल हैकर्स से है। ये हैकर्स कई हथकंडे अपनाकर स्मार्टफोन और बाकी स्मार्ट डिवाइसों को हैक करने की साजिश रचते रहते हैं। तो इनसे कैसे बचना है, आज यही जानते हैं।
1. एप्स की परमिशन पर नजर रखें
सबसे पहले तो यह ध्यान रखना है कि जब भी कोई एप डाउनलोड करें तो गूगल प्ले स्टोर या एपल के एप स्टोर जैसे विश्वसनीय सोर्स से ही करें। किसी भी नए या अविश्वसनीय एप स्टोर से कुछ भी, कभी भी डाउनलोड नहीं करें, क्योंकि ऐसे ही एप स्टोर के जरिए हैकर्स आपके स्मार्टफोन को हैक कर पाते हैं। आपको यह भी ध्यान रखना है कि आपके फोन में इंस्टॉल्ड एप्स या जो एप्स आप डाउनलोड करते हैं, वे कौन-कौन सी परमिशन आपसे लेते हैं। अगर आपको कोई एप ऐसा लगता है, जो बे-वजह की परमिशन मांगता है तो उसे तुरंत डिलीट कर दीजिए।
2. सेक्युरिटी पैचेस को अपडेट रखें
जिस तेजी से हैकर अपनी तकनीक को अपडेट करते रहते हैं, लगभग उसी रफ्तार से हैकिंग को रोकने के लिए गूगल, एपल समेत तमाम कंपनियां अपने ऑपरेटिंग सिस्टम में कई सेक्युरिटी पैचेस लाती रहती हैं, जो आपके फोन के लिए किसी हैकर के सामने ‘सुरक्षा कवच’ की तरह होते हैं। इसलिए अपने फोन के सॉफ्टवेयर को हमेशा अपडेटेड रखें, खास तौर पर सेक्युरिटी पैचेस को। इसी तरह, फ्री वाई-फाई और पब्लिक वाई-फाई का इस्तेमाल नहीं करें, क्योंकि कई बार फ्री वाई-फाई की मदद से हैकर्स जाल बिछाते हैं। इसके जरिये हैकर्स आपको अट्रैक्ट करते हैं और फिर बाद में आपके डिवाइस को हैक कर लेते हैं।
3. टू-फैक्टर अथेंटिकेशन विकल्प 
अपने स्मार्टफोन में टू-फैक्टर अथेंटिकेशन के विकल्प को हमेशा ऑन रखें। अगर आपके फोन में टू-फैक्टर अथेंटिकेशन का विकल्प नहीं है तो आप गूगल का अथेंटिकेटर इस्तेमाल कर सकते हैं। इससे आपके स्मार्टफोन को एक अतिरिक्त सुरक्षा मिल जाती है और फोन को हैक करना मुश्किल हो जाता है। टू-फैक्टर अथेंटिकेशन सभी सोशल मीडिया प्लेटफॉर्म्स पर भी इनेबल करें।
4. हर अकाउंट के लिए अलग पासवर्ड रखें
टू-फैक्टर अथेंटिकेशन के साथ-साथ जब आपका पासवर्ड भी मजबूत होता है तो हैकर्स के लिए आपके डैटा को चुराना बहुत मुश्किल हो जाता है। इसीलिए पासवर्ड हमेशा यूनिक चुनिए, जिसमें अल्फाबेट्स, नंबर्स और स्पेशल कैरेक्टर्स तीनों शामिल हों। अलग-अलग अकाउंट्स के लिए पासवर्ड भी अलग-अलग ही बनाएं। कोशिश करें कि किसी अच्छे पासवर्ड मैनेजर एप का इस्तेमाल करें। आजकल सभी फोन बायोमेट्रिक्स के साथ आते हैं, यानी आपके चेहरे, रेटिना स्कैन या फिंगरप्रिंट्स की मदद से ही फोन अनलॉक हो सकता है। इसलिए वाट्सएप, बैकिंग एप्स जैसे एप्लीकेशन के लिए बायोमेट्रिक्स का ही इस्तेमाल करें।
5. फिशिंग के जाल से बचें
भारत में ज्यादातर मामलों में लोग फिशिंग के कारण ही हैकिंग का शिकार बनते हैं। साइबर क्रिमिनल आपको फंसाने के लिए इंटरनेट के समंदर में चारा फेंकते हैं, जो कोई गिफ्ट की ईमेल या मनमोहक ऑफर या फिर डराने वाला एसएमएस या ईमेल के साथ लगा वेबलिंक हो सकता है। इस पर क्लिक करते ही आपका स्मार्टफोक हैक हो सकता है। इसलिए अपने फोन से कभी भी अनजान लोगों की ईमेल्स या वाट्सएप मैसेज पर आए किसी भी लिंक पर क्लिक ना करें। इसी तरह वाट्सएप ग्रुप पर आने वाले फॉरवर्ड मैसेज में भी अगर डाउनलोड करने लायक कोई आइटम है तो उसे डाउनलोड करने से बचें, क्योंकि हो सकता है कोई मालवेयर या ट्रोजन फॉरवर्ड होते-होते आप तक पहुंचा हो।
रूटिंग कोई सुरक्षित तरीका नहीं
अपने स्मार्टफोन को रूट बिल्कुल नहीं करें। कई लोग सोचते हैं कि स्मार्टफोन को रूट करने से स्मार्टफोन को और बेहतर बना लेंगे। लेकिन रूट करने से डिवाइस की सभी प्रोटेक्शन डिसेबल हो जाती है, जिसकी वजह से आपका स्मार्टफोन हैक करना और भी आसान हो जाता है।